**Obavijest i upute o testiranju za radno mjesto VODITELJ/ICA RAČUNOVODSTVA ŠKOLSKE USTANOVE**

**(natječaj objavljen  15.10.2020.-23.10.2020 godine)**

Povjerenstvo za pregled natječajne dokumentacije natječaja objavljenog na stanicama Hrvatskog zavoda za zapošljavanje, na oglasnoj ploči i web stranici Centra za autizam Rijeka 15.10.2020.-23.10.2020 obavještava  kandidate/kinje koji su podnijeli pravovremene i potpune prijave, te koji ispunjavaju propisane formalne uvjete po natječaju kako slijedi:

**Testiranje će se održati 26.10. 2020. godine s početkom u 12:30  sati u prostorijama, CENTARA ZA AUTIZAM RIJEKA Stane Vončine 1, (I. kat).**

Svi su kandidati/kinje dužni sa sobom imati važeću osobnu iskaznicu.

Kandidati/kinje koji ne pristupe testiranju smatra se da su povukli prijavu na javni natječaj i više se neće smatrati kandidatima.

***RASPORED I SADRŽAJ TESTIRANJA***

Testiranje će se provesti na sljedeći način:

* Pismena provjera znanja – provjera znanja bitnih za obavljanje poslova radnog mjesta **voditelj/ica računovodstva školske ustanove**
* Razgovor (inervju) s kandidatima/kinjama

Maksimalan broj bodova koji kandidati/kinje mogu ostvariti na provjeri znanja iznosi 20 boda (10 bodova iz pisanog testiranja i  10 bodova temeljem provedenog razgovora (intervjua).

**Izvori za pripremu provjere znanja su**:

1. ***Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju, NN 24/2015***
2. ***Statut Centra za autizam Rijeka,cza-ri.hr/dokumenti/***
3. ***Zakon o odgoju i obrazovanju u osnovnoj i srednjoj školi****, NN*[***87/08***](http://www.zakon.hr/cms.htm?id=66)*,*[***86/09***](http://www.zakon.hr/cms.htm?id=67)*,*[***92/10***](http://www.zakon.hr/cms.htm?id=68)*,*[***105/10***](http://www.zakon.hr/cms.htm?id=69)*,*[***90/11***](http://www.zakon.hr/cms.htm?id=70)*,*[***5/12***](http://www.zakon.hr/cms.htm?id=71)*,*[***16/12***](http://www.zakon.hr/cms.htm?id=72)*,*[***86/12***](http://www.zakon.hr/cms.htm?id=73)*,*[***126/12***](http://www.zakon.hr/cms.htm?id=182)*,*[***94/13***](http://www.zakon.hr/cms.htm?id=480)*,*[***152/14***](http://www.zakon.hr/cms.htm?id=1671)*,*[***07/17***](http://www.zakon.hr/cms.htm?id=17751)*,*[***68/18***](https://www.zakon.hr/cms.htm?id=31279)*,*[***98/19***](https://www.zakon.hr/cms.htm?id=40815)***,64/20***
4. ***Temeljni kolektivni ugovor za zaposlenike u osnovnoškolskim ustanovama NN 51/2018***

***PRAVILA TESTIRANJA***

1. Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati/kinje koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.
2. Po utvrđivanju identiteta i svojstva kandidata/kinja započet će se s testiranjem
3. Za pismenu provjeru znanja kandidatima/kinjama će biti podijeljena pitanja za provjeru znanja.

Pismena provjera znanja za kandidate/kinje sastoji se od:

* Provjera znanja bitnih za obavljanje poslova oglašenog radnog mjesta

Pismena provjera znanja traje ukupno 30  minuta.

Za vrijeme pismene provjere znanja NIJE DOPUŠTENO:

* koristiti se bilo kakvom literaturom ili bilješkama;
* koristiti mobitel ili druga komunikacijska sredstva
* napuštati prostoriju u kojoj se vrši provjera znanja;
* razgovarati s ostalim kandidatima ili na drugi način remetiti mir i red

Ukoliko kandidat/kinja postupi na nedopušteni prethodno opisan način bit će udaljen s testiranja, a njegov rezultat Povjerenstvo neće niti ocjenjivati, te će se smatrati da je kandidat/kinja povukao prijavu na natječaj.

1. Kandidati/kinje koji postignu na pismenom testiranju 50 % i više bodova, pristupaju na razgovor (intervju) s Povjerenstvom za odabir kandidata.
2. Razgovor (intervju) s Komisijom za odabir kandidata održat će se nakon ocijenjenog testa
3. Nakon provedenog razgovora (intervjua), Povjerenstvo će utvrditi rang listu kandidata prema ukupnom broju bodova ostvarenih na provjeri znanja i razgovoru.